ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 18ης Ιουλίου 1989

που τροποποιεί για πέμπτη φορά την απόφαση 82/351/ΕΟΚ σχετικά με την αναγνώριση ορισμένων τμημάτων του εδάφους της Ομοσπονδιακής Δημοκρατίας της Γερμανίας ως επίσημα απαλλαγμένων από την πανώλη των χοίρων

(Το κείμενο στη γερμανική γλώσσα είναι το μόνο αυθεντικό)

(89/450/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από την οδηγία 87/487/ΕΟΚ (2), και ιδίως το άρθρο 7 παράγραφος 2,

την απόφαση 88/614/ΕΟΚ της Επιτροπής της 27ης Οκτωβρίου 1988 για την έγκριση του προγράμματος ταχείας εξάλειψης της κλασικής πανώλης των χοίρων, το οποίο υπέβαλε η Ομοσπονδιακή Δημοκρατία της Γερμανίας (3),

Εκτιμώντας:

ότι η Ομοσπονδιακή Δημοκρατία της Γερμανία εφαρμόζει το πρόγραμμα εξάλειψης της κλασικής πανώλης των χοίρων σε περιφερειακό επίπεδο·

ότι με την απόφαση 82/351/ΕΟΚ της Επιτροπής (4), όπως τροποποιήθηκε τελευταία από την απόφαση 89/97/ΕΟΚ (5), αναγνωρίζονται ορισμένα τμήματα του εδάφους της Ομοσπονδιακής Δημοκρατίας της Γερμανίας ως επίσημα απαλλαγμένα από την πανώλη των χοίρων·

ότι δεν εμφανίστηκε πανώλη των χοίρων και έχει σταματήσει ο εμβολιασμός κατά της πανώλης των χοίρων για πλέον των 15 μηνών, σε ορισμένη περιοχή που πρόκειται επίσημα να χαρακτηρισθεί ως επίσημα απαλλαγμένη από την πανώλη των χοίρων·

ότι το καθεστώς της επίσημα χαρακτηρισμένης ως απαλλαγμένης από την πανώλη των χοίρων περιοχής θα διατηρηθεί με την εφαρμογή των μέτρων που προβλέπονται στο άρθρο 7 παράγραφος 2 της οδηγίας 80/1095/ΕΟΚ·

ότι, τελικά, ένα νέο τμήμα του εδάφους της Ομοσπονδιακής Δημοκρατίας της Γερμανίας πληροί τους όρους που προβλέπονται στο άρθρο 7 της οδηγίας 80/1095/ΕΟΚ και, κατά συνέπεια, μπορεί επίσης να χαρακτηρισθεί ως επίσημα απαλλαγμένο από την κλασική πανώλη των χοίρων·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Προστίθενται στον κατάλογο που αναφέρεται στο άρθρο 1 της απόφασης 82/351/ΕΟΚ, οι ακόλουθες περιοχές:

- Munster,

- Rheinhessen-Pfalz.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 18 Ιουλίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 325 της 1. 12. 1980, σ. 1.

(2) ΕΕ αριθ. L 280 της 3. 10. 1987, σ. 24.

(3) ΕΕ αριθ. L 335 της 7. 12. 1988, σ. 34.

(4) ΕΕ αριθ. L 157 της 8. 6. 1982, σ. 26.

(5) ΕΕ αριθ. L 38 της 10. 2. 1989, σ. 33.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 11ης Μαΐου 1989 για την τροποποίηση της απόφασης 76/228/ΕΚΑΧ σχετικά με τη χορήγηση ημερήσιας αποζημίωσης και την επιστροφή των εξόδων ταξιδιού στα μέλη της Συμβουλευτικής Επιτροπής της Ευρωπαϊκής Κοινότητας Άνθρακα και Χάλυβα ( 89/334/ΕΚΑΧ ) ( 89/334/ΕΚΑΧ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας Άνθρακα και Χάλυβα, και ιδίως το άρθρο 18,

τη συνθήκη για την ίδρυση του ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 6,

Εκτιμώντας ότι είναι σκόπιμο να αναπροσαρμοστεί το ύψος της ημερήσιας αποζημίωσης που χορηγείται στα μέλη της συμβουλευτικής επιτροπής της Ευρωπαϊκής Κοινότητας Άνθρακα και Χάλυβα για να ληφθεί υπόψη η αύξηση των δαπανών που καταβάλλουν τα μέλη αυτής της επιτροπής για έξοδα παραμονής,

ΑΠΟΦΑΣΙΖΕΙ :

Άρθρο 1

Στο άρθρο 2 παράγραφος 1 της απόφασης 76/228/ΕΚΑΧ ( 1 ), όπως τροποποιήθηκε τελευταία από την απόφαση 86/282/ΕΚΑΧ(2 ), το ποσό των 4 000 βελγικών φράγκων αντικαθίσταται από το ποσό των 4 450 βελγικών φράγκων .

Άρθρο 2

Η απόφαση αυτή αρχίζει να ισχύει την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων . Βρυξέλλες, 11 Μαΐου 1989 .

Για το Συμβούλιο

Ο Πρόεδρος

C . ARANZADI

( 1 ) ΕΕ αριθ . L 44 της 20 . 2 . 1976, σ . 33 .

( 2 ) ΕΕ αριθ . L 178 της 2 . 7 . 1986, σ . 15 .
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 20ής Απριλίου 1989

για την επιτήρηση εντός της Κοινότητας των εξαγωγών ορισμένων απορριμμάτων και θραυσμάτων μη σιδηρούχων μετάλλων

(89/303/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2603/69 του Συμβουλίου της 20ής Δεκεμβρίου 1969 περί θεσπίσεως κοινού καθεστώτος εξαγωγών (1), όπως τροποποιήθηκε τελευταία από τον κανονισμό (ΕΟΚ) αριθ. 1934/82 (2), και ιδίως το άρθρο 5,

Μετά από διαβούλευση της επιτροπής, όπως προβλέπεται στο άρθρο 4 του προαναφερθέντος κανονισμού,

Εκτιμώντας:

ότι ο κανονισμός (ΕΟΚ) αριθ. 4249/88 του Συμβουλίου της 21ης Δεκεμβρίου 1988 για το καθεστώς εξαγωγής ορισμένων απορριμμάτων και θραυσμάτων μη σιδηρούχων μετάλλων (3) καθόρισε επιτήρηση των εξαγωγών των απορριμμάτων και θραυσμάτων αργιλίου, μολύβδου και ψευδαργύρου για το 1989·

ότι πρέπει να καθοριστούν οι λεπτομέρειες διαχείρισης του καθεστώτος αυτού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Για την περίοδο από 1ης Ιανουαρίου έως 31 Δεκεμβρίου 1989, οι άδειες εξαγωγής που αναφέρονται στο άρθρο 1 του κανονισμού (ΕΟΚ) αριθ. 4249/88 εκδίδονται από τις αρμόδιες αρχές των κρατών μελών.

2. Κάθε κράτος μέλος ανακοινώνει στην Επιτροπή στη διάρκεια των 15 πρώτων ημερών κάθε μηνός:

α) τις ποσότητες σε τόνους και τις τιμές των προϊόντων που έχουν αποτελέσει το αντικείμενο αδειών εξαγωγής που έχουν εκδοθεί στη διάρκεια του προηγούμενου μηνός·

β) τις ποσότητες σε τόνους και τις τιμές των προϊόντων που έχουν αποτελέσει το αντικείμενο αδειών εξαγωγής, σύμφωνα με τις λεπτομέρειες που περιγράφονται στο άρθρο 1 παράγραφος 3 του κανονισμού (ΕΟΚ) αριθ. 4249/88 που έχουν εκδοθεί στη διάρκεια του προηγούμενου μηνός·

γ) τις ποσότητες σε τόνους των προϊόντων που έχουν αποτελέσει το αντικείμενο εξαγωγών στη διάρκεια του μηνός ο οποίος προηγείται του μηνός ο οποίος προβλέπεται στο στοιχείο α)·

δ) τις ποσότητες σε τόνους των οποίων η εξαγωγή, που έχει επιτραπεί ή πραγματοποιηθεί, διεξάγεται στο πλαίσιο εργασιών τελειοποίησης προς επανεξαγωγή ή επανεισαγωγή·

ε) τις τρίτες χώρες προορισμού.

Άρθρο 2

Η παρούσα απόφαση εφαρμόζεται μέχρι τις 31 Δεκεμβρίου 1989.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 20 Απριλίου 1989.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 324 της 27. 12. 1969, σ. 25.

(2) ΕΕ αριθ. L 211 της 20. 7. 1982, σ. 1.

(3) ΕΕ αριθ. L 373 της 31. 12. 1988, σ. 53.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 27ης Απριλίου 1989

για τη βελτίωση της αποτελεσματικότητας των γεωργικών διαρθρώσεων στο Λουξεμβούργο, σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στη γαλλική γλώσσα είναι το μόνο αυθεντικό)

(89/314/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,

Εκτιμώντας:

ότι η κυβέρνηση του Λουξεμβούργου ανακοίνωσε σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 τις εξής διατάξεις:

κανονισμό του Μεγάλου Δουκάτου της 13ης Δεκεμβρίου 1988 για τον καθορισμό κατά το 1988 του εισοδήματος αναφοράς·

ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85 η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων αυτού του κανονισμού καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας·

ότι οι προαναφερθείσες διατάξεις ανταποκρίνονται στους όρους και στους στόχους του κανονισμού (ΕΟΚ) αριθ. 797/85·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα μέτρα που ελήφθησαν στο Λουξεμβούργο σε εφαρμογή του κανονισμού (ΕΟΚ) αριθ. 797/85 συνεχίζουν να πληρούν, λαμβανομένου υπόψη του κανονισμού του Μεγάλου Δουκάτου της 13ης Δεκεμβρίου 1988, τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού.

Άρθρο 2

Η παρούσα απόφαση απευθύνεται στο Μεγάλο Δουκάτο του Λουξεμβούργου.

Βρυξέλλες, 27 Απριλίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 108 της 29. 4. 1988, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Μαρτίου 1989 για την έγκριση του σχεδίου ανίχνευσης καταλοίπων ουσιών, άλλων από εκείνες με ορμονική δράση, που υπέβαλε η Ιταλία ( Το κείμενο στην ιταλική γλώσσα είναι το μόνο αυθεντικό ) ( 89/267/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 86/469/ΕΟΚ του Συμβουλίου της 16ης Σεπτεμβρίου 1986 σχετικά με την εξέταση των ζώων και του νωπού κρεάτος για την παρουσία καταλοίπων^( 1 ), και ιδίως το άρθρο^4,

Εκτιμώντας :

ότι, με επιστολή τής 26ης Ιουλίου 1988, η Ιταλία ανακοίνωσε στην Επιτροπή σχέδιο που καθορίζει τα μέτρα που εγκρίθηκαν σε εθνικό επίπεδο για την ανίχνευση καταλοίπων των ουσιών που αναφέρονται στο παράρτημα Ι, ομάδες Α ΙΙΙ και Β, της οδηγίας 86/469/ΕΟΚ

ότι, μετά από εξέταση, αποδείχθηκε ότι το τροποποιημένο σχέδιο είναι σύμφωνο με τις διατάξεις της οδηγίας 86/469/ΕΟΚ, και ιδίως με το άρθρο 4 παράγραφος 1

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1 Εγκρίνεται το σχέδιο για την ανίχνευση καταλοίπων των ουσιών που αναφέρονται στο παράρτημα Ι, ομάδες Α ΙΙΙ και Β, της οδηγίας 86/469/ΕΟΚ που υπέβαλε η Ιταλία .

Άρθρο 2 Η Ιταλία θέτει σε ισχύ τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1 .

Άρθρο 3 Η παρούσα απόφαση απευθύνεται στην Ιταλική Δημοκρατία .

Βρυξέλλες, 30 Μαρτίου 1989 .

Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 275 της 26 . 9 . 1986, σ . 36 .
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 10ης Μαρτίου 1989

για τροποποίηση της αποφάσεως 87/544/ΕΟΚ που επιτρέπει στο Βέλγιο να προβλέψει έναν ελάχιστο αριθμό ζώων για της αιτήσεις για την ειδική πριμοδότηση υπέρ των παραγωγών βοείου κρέατος

(Τα κείμενα στη γαλλική και ολλανδική γλώσσα είναι τα μόνα αυθεντικά)

(89/226/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 468/87 του Συμβουλίου της 10ης Φεβρουαρίου 1987 για τον καθορισμό των γενικών κανόνων του καθεστώτος της ειδικής πριμοδοτήσεως υπέρ των παραγωγών βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 572/89 (2), και ιδίως το άρθρο 3 παράγραφος 2,

Εκτιμώντας:

ότι με την απόφαση 87/544/ΕΟΚ της Επιτροπής (3), όπως τροποποιήθηκε από την απόφαση 89/38/ΕΟΚ (4), έχει επιτραπεί στο Βέλγιο να καθορίσει έναν ελάχιστο αριθμό ζώων ανά αίτηση πριμοδοτήσεως που υποβάλλεται μεταξύ της 6ης Απριλίου 1987 και της 5ης Μαρτίου 1989·

ότι, αναμένοντας το νέο καθεστώς των πριμοδοτήσεων που θα εφαρμοστεί στον τομέα του βοείου κρέατος, το Συμβούλιο παρέτεινε την εφαρμογή της ειδικής πριμοδοτήσεως έως τις 2 Απριλίου 1989 και, κατά συνέπεια, θα πρέπει να τροποποιηθεί η απόφαση 87/544/ΕΟΚ·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1 της αποφάσεως 87/544/ΕΟΚ, η ημερομηνία «5 Μαρτίου 1989» αντικαθίσταται από την ημερομηνία «2 Απριλίου 1989.

Άρθρο 2

Η παρούσα απόφαση απευθύνεται στο Βασίλειο του Βελγίου.

Βρυξέλλες, 10 Μαρτίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 48 της 17. 2. 1987, σ. 4.

(2) ΕΕ αριθ. L 63 της 7. 3. 1989, σ. 1.

(3) ΕΕ αριθ. L 326 της 17. 11. 1987, σ. 31.

(4) ΕΕ αριθ. L 15 της 19. 1. 1989, σ. 37.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 5ης Απριλίου 1989

για την τροποποίηση της απόφασης 87/499/ΕΟΚ για τη θέσπιση κοινοτικού προγράμματος σχετικά με την ηλεκτρονική μεταβίβαση δεδομένων για εμπορική χρήση μέσω των δικτύων επικοινωνίας ( TEDIS)

(89/241/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι το Συμβούλιο, με την απόφαση 87/499/ΕΟΚ (4), θέσπισε κοινοτικό πρόγραμμα σχετικά με την ηλεκτρονική μεταβίβαση δεδομένων για εμπορική χρήση στους τομείς του εμπορίου, της βιομηχανίας και της διοίκησης, μέσω των δικτύων επικοινωνίας ( TEDIS)· ότι το πρόγραμμα αυτό περιλαμβάνει ενέργειες και μελέτες για να αποφευχθεί η έλλειψη επικοινωνίας μεταξύ των διαφόρων συστημάτων ηλεκτρονικής μεταβίβασης δεδομένων για εμπορική χρήση λόγω της απουσίας κοινών κανόνων·

ότι ορισμένες τρίτες χώρες, και ιδίως οι χώρες μέλη της Ευρωπαϊκής Ζώνης Ελευθέρων Συναλλαγών, συμμετέχουν ενεργά στη θέσπιση ευρωπαϊκών και διεθνών κανόνων στον τομέα αυτό· ότι οι εν λόγω χώρες εξεδήλωσαν ενδιαφέρον να συμμετάσχουν στο πρόγραμμα TEDIS·

ότι είναι προς συμφέρον της Κοινότητας, αφενός, να αποφύγει νέους φραγμούς στις συναλλαγές με τις χώρες αυτές στον εν λόγω τομέα και, αφετέρου, να συμβάλει στη συντονισμένη ανάπτυξη της ηλεκτρονικής μεταβίβασης δεδομένων για εμπορική χρήση στην Ευρώπη·

ότι πρέπει να συναφθούν συμφωνίες για το σκοπό αυτό με τις εν λόγω τρίτες χώρες·

ότι η συνθήκη δεν προβλέπει, για τη συγκεκριμένη δράση, άλλες εξουσίες εκτός από εκείνες του άρθρου 235,

ΑΠΟΦΑΣΙΖΕΙ:

Άρθρο 1

Η απόφαση 87/499/ΕΟΚ τροποποιείται ως εξής:

1. Στο άρθρο 5, η φράση «που είναι εγκατεστημένοι στην Κοινότητα» αντικαθίσταται από τη φράση «που είναι εγκατεστημένοι στην Κοινότητα ή σε τρίτη χώρα με την οποία η Κοινότητα έχει συνάψει συμφωνία για τη συμμετοχή της χώρας αυτής στο πρόγραμμα».

2. Παρεμβάλλεται το ακόλουθο άρθρο:

«Άρθρο 5α

Σύμφωνα με το άρθρο 228 της συνθήκης, η Κοινότητα μπορεί να συνάπτει συμφωνίες με τρίτες χώρες, και ιδίως με τα μέλη της Ευρωπαϊκής Ζώνης Ελευθέρων Συναλλαγών, με σκοπό την πλήρη ή μερική συμμετοχή τους στο πρόγραμμα αυτό.

Η Επιτροπή εξουσιοδοτείται να διαπραγματευθεί τις εν λόγω συμφωνίες.»

Άρθρο 2

Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 5 Απριλίου 1989.

Για το Συμβούλιο

Ο Πρόεδρος

M. CHAVES GONZALEZ

(1) ΕΕ αριθ. C 273 της 22. 10. 1988, σ. 3.

(2) ΕΕ αριθ. C 69 της 20. 3. 1989.

(3) ΕΕ αριθ. C 56 της 6. 3. 1989, σ. 51.

(4) ΕΕ αριθ. L 285 της 8. 10. 1987, σ. 35.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Μαρτίου 1989 για τη σύναψη του δεύτερου πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα ( 89/330/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τη σύσταση της Επιτροπής,

Εκτιμώντας :

ότι, σύμφωνα με τον κανονισμό ( ΕΟΚ ) αριθ . 839/88(1 ), η είσπραξη των δασμών που επιβάλλονται από την Κοινότητα των Δέκα επί ορισμένων προϊόντων που εισάγονται από την Ισπανία και την Πορτογαλία αναστέλλεται πλήρως μόλις οι δασμοί αυτοί μειωδούν στο επίπεδο του 2^% ή λιγότερο;

ότι πρέπει να εγκριθεί ένα δεύτερο πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοι-νότητας και της Δημοκρατίας της Ισλανδίας(2 ), που υπο-γράφηκε στις Βρυξέλλες στις 22 Ιουλίου 1972, προκειμένου να προβλεφθεί η ολική αναστολή των δασμών που επιβάλ-λονται επί των προϊόντων της συμφωνίας, τα οποία εισά-γονται από την Ισπανία στην Ισλανδία, μόλις οι δασμοί αυτοί μειωδούν στο επίπεδο του 2^% ή λιγότερο,

ΑΠΟΦΑΣΙΖΕΙ :

Αρθρο 1 Το δεύτερο πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και της Δημο -

κρατίας της Ισλανδίας λόγω της προσχώρησης του Βασι-λείου της Ισπανίας και της Πορτογαλικής Δημοκρατίας στην Κοινότητα, εγκρίνεται εξ ονόματος της Κοινότητας .

Το κείμενο του πρωτοκόλλου επισυνάπτεται στην παρούσα απόφαση .

Αρθρο 2 Ο Πρόεδρος του Συμβουλίου προβαίνει στη γνωστοποίηση που προβλέπει το άρθρο 3 του πρωτοκόλλου(3 ).

Αρθρο 3 Η παρούσα απόφαση παράγει αποτελέσματα από την επό-μενη ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων .

Βρυξέλλες, 13 Μαρτίου 1989 .

Για το ΣυμβούλιοΟ ΠρόεδροςC . SOLCHAGA CATALAN

( 1 )EE ariu . L 87 thw 31 . 3 . 1988, s . 1 .

( 2)EE ariu . L 301 thw 31. 12 . 1972, s . 2 .

( 3)H hmeromhnia enarjevw isxzow toz prvtokolloz ua dhmosiez-uei sthn Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου .
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 6ης Μαρτίου 1989

για διόρθωση της γερμανικής διατύπωσης της απόφασης 88/620/ΕΟΚ για τη βελτίωση της αποτελεσματικότητας των γεωργικών διαρθρώσεων στην Ομοσπονδιακή Δημοκρατία της Γερμανίας σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στη γερμανική γλώσσα είναι το μόνο αυθεντικό)

(89/202/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,

Εκτιμώντας ότι, λόγω λάθους, η γερμανική διατύπωση της απόφασης 88/620/ΕΟΚ της Επιτροπής της 1ης Δεκεμβρίου 1988 όσον αφορά τη βελτίωση της αποτελεσματικότητας των γεωργικών διαρθρώσεων στην Ομοσπονδιακή Δημοκρατία της Γερμανίας, σύμφωνα με τον κανονισμό (ΕΟΚ) αριθ. 797/85 του Συμβουλίου (3), δεν ανταποκρίνεται σε αυτήν που υποβλήθηκε για γνωμοδότηση στη Μόνιμη Επιτροπή Γεωργικών Διαρθρώσεων· ότι πρέπει, επομένως, να διορθωθεί η απόφαση αυτή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στη γερμανική διατύπωση της απόφασης 88/620/ΕΟΚ, το άρθρο 1 αντικαθίσταται από το ακόλουθο κείμενο:

«Artikel 1

Die durch die Regierung der Bundesrepublik Deutschland mitgeteilten Vorschriften ueber die jeweiligen Laenderprogramme zur Verbesserung der Berufsausbildung in der Landwirtschaft, ausser den normalen Programmen oder Ausbildungsgaengen an landwirtschaftlichen Schulen des Sekundar- oder Tertiaerbereichs, erfuellen die Bedingungen fuer eine finanzielle Beteiligung der Gemeinschaft an der in Artikel 1 der Verordnung (EWG) Nr. 797/85 genannten gemeinsamen Massnahme.»

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 6 Μαρτίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 108 της 29. 4. 1988, σ. 1.

(3) ΕΕ αριθ. L 343 της 13. 12. 1988, σ. 31.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 14ης Φεβρουαρίου 1989

που αφορά τις περιοχές που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 2506/88 του Συμβουλίου για τη θέσπιση προγράμματος για τη μετατροπή των περιοχών των ναυπηγείων (πρόγραμμα Renaval)

(Το κείμενο στη γερμανική γλώσσα είναι το μόνο αυθεντικό)

(89/164/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2506/88 του Συμβουλίου της 26ης Ιουλίου 1988 για τη θέσπιση κοινοτικού προγράμματος για τη μετατροπή των περιοχών των ναυπηγείων (πρόγραμμα Renaval) (1), και ιδίως το άρθρο 3 παράγραφος 2,

Εκτιμώντας:

ότι, σύμφωνα με το άρθρο 3 παράγραφος 2 του κανονισμού (ΕΟΚ) αριθ. 2506/88, το κοινοτικό πρόγραμμα εφαρμόζεται στις περιοχές που πληρούν τα κριτήρια που εξαγγέλλονται στην παράγραφο 1 του εν λόγω άρθρου 3·

ότι το ενδιαφερόμενο κράτος μέλος πρέπει να υποβάλει αίτηση για τις περιοχές στις οποίες μπορεί να εφαρμοσθεί το κοινοτικό πρόγραμμα· ότι η Ομοσπονδιακή Δημοκρατία της Γερμανίας υπέβαλε σχετική αίτηση για τις πόλεις Bremen και Bremerhaven·

ότι οι περιοχές αυτές πληρούν τα σχετικά κριτήρια,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι πόλεις Bremen και Bremerhaven στην Ομοσπονδιακή Δημοκρατία της Γερμανίας πληρούν τα κριτήρια που εξαγγέλλονται στο άρθρο 3 παράγραφος 1 του κανονισμού (ΕΟΚ) αριθ. 2506/88. Ως εκ τούτου, το κοινοτικό πρόγραμμα που έχει θεσπιστεί με τον εν λόγω κανονισμό εφαρμόζεται στην περιοχή αυτή.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 14 Φεβρουαρίου 1989.

Για την Επιτροπή

Bruce MILLAN
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Φεβρουαρίου 1989

για τη βελτίωση της αποτελεσματικότητας των γεωργικών διαρθρώσεων στη Δανία, σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στη δανική γλώσσα είναι το μόνο αυθεντικο)

(89/141/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,

Εκτιμώντας:

ότι κυβέρνηση της Δανίας ανακοίνωσε στις 16 Σεπτεμβρίου 1988 σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 τις εξής διατάξεις:

- απόφαση του Υπουργείου Γεωργίας αριθ. 417 της 12ης Ιουλίου 1988 σε ό,τι αφορά τις προϋποθέσεις χορήγησης των ενισχύσεων στον τομέα της παραγωγής χοιρείου κρέατος·

ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85 η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων αυτού του κανονισμού καθώς και της αναγκαίας σύνδεσης μεταξύ των διαφόρων μέτρων πληρούνται οι όροι χρηματοδοτικής συμμετοχής της Κοινότητας·

ότι οι προαναφερθείσες διατάξεις ανταποκρίνονται στους όρους και στους στόχους του κανονισμού (ΕΟΚ) αριθ. 797/85·

ότι ζητήθηκε η γνώμη της Επιτροπής του ΕΓΤΠΕ για τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα μέτρα που ελήφθησαν στη Δανία κατ' εφαρμογή του κανονισμού (ΕΟΚ) αριθ. 797/85 συνεχίζουν να πληρούν, λαμβανομένων υπόψη των διατάξεων που ανακοινώθηκαν, τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του κανονισμού (ΕΟΚ) αριθ. 797/85.

Άρθρο 2

Η παρούσα απόφαση απευθύνεται στο Βασίλειο της Δανίας.

Βρυξέλλες, 16 Φεβρουαρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 108 της 29. 4. 1988, σ. 1.